**DĖL PAVEDIMO LAIKINAI EITI ROKIŠKIO R. JŪŽINTŲ JUOZO OTTO ŠIRVYDO PAGRINDINĖS MOKYKLOS DIREKTORIAUS PAREIGAS**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu ir atsižvelgdama į Loretos Grochauskienės 2018 m. balandžio 11 d. sutikimą, Rokiškio rajono savivaldybės taryba n u s p r e n d ž i a:

1. Pavesti Rokiškio r. Kamajų Antano Strazdo gimnazijos direktorei Loretai Grochauskienei nuo 2018 m. gegužės 2 d. iki bus paskirtas direktorius (išrinktas konkurso būdu) laikinai eiti Rokiškio r. Jūžintų Juozo Otto Širvydo pagrindinės mokyklos direktorės pareigas.

2. Pripažinti netekusiu galios Rokiškio rajono savivaldybės tarybos 2017 m. lapkričio 30 d. sprendimo Nr. TS-210 „Dėl Eimučio Mališausko atleidimo iš Rokiškio r. Jūžintų Juozo Otto Širvydo pagrindinės mokyklos direktoriaus pareigų“ 3 punktą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PAVEDIMO LAIKINAI EITI ROKIŠKIO R. JŪŽINTŲ JUOZO OTTO ŠIRVYDO PAGRINDINĖS MOKYKLOS DIREKTORIAUS PAREIGAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pavesti Rokiškio r. Kamajų Antano Strazdo gimnazijos direktorei Loretai Grochauskienei laikinai eiti Rokiškio r. Jūžintų Juozo Otto Širvydo pagrindinės mokyklos direktorės pareigas ir pripažinti netekusiu galios Rokiškio rajono savivaldybės tarybos 2017 m. lapkričio 30 d. sprendimo Nr. TS-210 „Dėl Eimučio Mališausko atleidimo iš Rokiškio r. Jūžintų Juozo Otto Širvydo pagrindinės mokyklos direktoriaus pareigų“ 3 punktą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos reglamentas.

**Sprendimo projekto esmė.**

Rokiškio rajono savivaldybės tarybos 2017 m. lapkričio 30 d. sprendimu Nr. TS-210 „Dėl Eimučio Mališausko atleidimo iš Rokiškio r. Jūžintų Juozo Otto Širvydo pagrindinės mokyklos direktoriaus pareigų“ buvo pavesta Rokiškio r. Jūžintų Juozo Otto Širvydo pagrindinės mokyklos direktoriaus pavaduotojai ugdymui Neringai Ragelienei laikinai eiti Rokiškio r. Jūžintų Juozo Otto Širvydo pagrindinės mokyklos direktorės pareigas. Neringa Ragelienė 2018 m. kovo 29 d. dalyvavo konkurse Rokiškio r. Obelių gimnazijos direktoriaus pareigoms eiti ir jį laimėjo, todėl jei savivaldybės taryba Neringą Ragelienę paskirs į Rokiškio r. Obelių gimnazijos direktorės pareigas, Rokiškio r. Jūžintų Juozo Otto Širvydo pagrindinė mokykla liks be l. e. p. direktoriaus. Todėl parengtas šis tarybos sprendimo projektas, kad Rokiškio r. Jūžintų Juozo Otto Širvydo pagrindinei mokyklai būtų paskirtas l. e. p. direktorius.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio r. Jūžintų Juozo Otto Širvydo pagrindinei mokyklai bus paskirtas l. e. p. direktorius;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Jūžintų Juozo Otto Širvydo pagrindinei mokyklai bus paskirtas l. e. p. direktorius, kuris organizuos biudžetinės įstaigos darbą, kad būtų įgyvendinami mokyklos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

L. e. p. direktoriui bus mokama priemoka iš Mokinio krepšelio lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė